Debat toe vrou met haar spens wil spog | Maroela Media
Debat toe vrou met haar spens wil spog
Candice Zappel se netjiese spens (Foto: Candice Zappel/Facebook)
'n Vrou het onlangs foto's van haar netjiese spens op sosiale media gedeel, maar per ongeluk 'n debat oor een produk ontketen.
In Candice Zappel, van Australië, se groot spens is daar verskillende graansoorte, blikkieskos, glasbottels, speserye, souse – en eiers.
Dis die eiers in die spens wat sosialemediagebruikers op hol het. Sommige wou weet waarom sy dit in die spens hou en nie in die yskas nie.
"Ek organiseer my spens," het Candice by die foto geskryf. "Dit het my sewe jaar gevat om tot op hierdie punt te kom. Ek het erns gemaak met gesond-eet en het stadigaan geleer hoe om alles self te maak. Ons eet nooit uit nie en ons koop nie enige middagetes nie. Al hierdie bestanddele word dus uiteindelik gebruik."
Talle vriende en volgelinge het haar geloof oor hoe mooi netjies die spens is, maar ander was nie so beïndruk nie. "Al wat jy nou nodig het, is om die eiers in die yskas te plaas en bietjie Tupperware aan te skaf," het een vrou gesê.
"Eiers in die spens?! Dis NIE reg nie," het 'n ander ontstoke reageer.
'n Hoenderboer het egter ook sy mening gelug: "Vars eiers kan vir vier weke op 'n rak gehou word en ses weke in die yskas. Hulle is baie stabiel solank dit nie in 'n warm plek of in direkte sonlig gestoor word nie."
Volgens die webwerf EggInfo.co.uk is dit heeltemal in orde om eiers in jou koskas of spens te hou – solank as wat dit nie te warm word nie.
"Vir optimum gehalte en veiligheid, moet jy eiers teen koeler as 20°C stoor. Moet dit ook nie gereeld tussen baie koue temperature of warm temperature skuif soos 'n warm motor en yskas, of yskas en warm kombuis nie."
Volgens die webwerf is dit die beste om eiers in die yskas te hou, waar die temperatuur stabiel is en jou eiers vars kan bly.
Waar stoor jy eiers – in die yskas of die spens?
Gekloonde kamele in groot aanvraag vir skoonheidskompetisies
Gelukkig eet my gesin nie eiers nie, so die enigste keer wat ek wel eiers koop is wanneer daar koek gebak word, en dan koop ek ook nie die hoeveelheid wat nodig is.
Myne is in 'n eier mantjie in my kombuis, nie in yskas nie en is uit direkte sonlig
Bo op my yskas :)
Ons eet 36 eiers in 'n week op tussen drie mense. Want hulle is goedkoop bronne van goeie proteine. Ons sit hulle sommer so in 'n mandjie op die kombuistafel want hulle is lankal opgeeet voordat spens vs yskas vir ons 'n probleem sou wees.